section_heading: Smrt
paragraph_text: Spencer je umro od srčanog udara u bolnici u Los Angelesu 16. prosinca 2005. godine, četiri dana prije svog 59. rođendana. Na Spencerovom privatnom sprovodu, njegova kolegica iz serije Zapadno krilo, Kristin Chenoweth otpjevala je pjesmu "For Good" iz Broadwayskog hit mjuzikla "Wicked". Pokopan je na Laurel Grove Memorial Park u svom rodnom gradu u Totowi, New Jersey. U vrijeme smrti, Spencer je snimio dvije od pet epizoda serije Zapadno krilo koje su se nalazile u post-produkciji: Running Mates i The Cold. Njegova smrt naknadno je napisana i u seriji kada je lik kojeg je glumio, Leo McGarry, umro od srčanog udara u noći Predsjedničkih izbora. Zanimljivo je da je njegov lik na početku šeste sezone serije preživio srčani udar (epizoda The Birnam Wood). Njegovo je ime ostalo na špici serije sve do posljednje epizode.